Nina Braaten

Nina Braaten (født 13. november 1969) er en norsk sprangrytter på internasjonalt nivå.

Blant hennes prestasjoner er både lag-gull og individuelt gull i Nordisk Mesterskap i 1998, bronse i VM for hingster (Sire of the World) i 2002, 8.-plass i verdenscupen i Dortmund i 2003, og seier i Norway Grand Prix i 2005, seier i nasjonshoppingen i Polen og 7.-plass i Grand Prix under Oslo Horse Show. Den viktigste hesten i hennes karriere er fullblodshingsten Favoritas, som blant annet ble kåret i det tyske Holsteiner-forbundet. I februar 2008 fikk Favoritas en førstepremie i Norge. 

Hun har også hatt topphesten Blue Lloyd, som hun har gjort stor suksess med både nasjonalt og internasjonalt.

 Referanser 

Kategori:Norske sprangryttere
Kategori:Fødsler i 1969
Kategori:Kongepokalvinnere i ridning